text: Kim Lykkeskov glæder sig til skiftet fra skøjter til skrivebord
  15 februar 2017 kl. 12.11
  33-årige Kim Lykkeskov glæder sig til sit nye job som sportschef i Sønderjyske Ishockey, hvor han siden 2001 har spillet foreløbig 801 kampe.
  Tirsdag aften blev det officielt - men Kim Lykkeskov har længe vidst, at han var i gang med den sidste sæson som spiller for så at skifte skøjterne ud med skrivebordet.
  Han afløser på posten Sønderjyskes adm. direktør Klaus B. Rasmussen, der tog over, da Søren Stockfisch i august 2015 døde af kræft. 
  33-årige Kim Lykkeskov har været spiller i Sønderjyske (Vojens) siden 1991 og fik debut i ligaen i september 2001.
  - Jeg kommer ikke for at lave revolution i klubben. Jeg har selvfølgelig mine ideer om, hvad der skal. Det tager vi i små bidder, siger den kommende sportschef, der først skal spille sæsonen færdig på isen som spiller.
  Kim Lykkeskov
  33 årBegyndte at spille ishockey i Vojens som 8-årigDebut i den bedste række 14.09. 2001 mod Hvidovre801 kampe for VIK/SønderjyskE (213 mål, 408 assists, 620 point)68 landskampe og 4 VM-turneringer6 DM-titler og 3 pokaltitler
  
  